Hele 60 ansøgninger til stillingen som ny chef for kultur- og fritidsforvaltningen har Rebild Kommune modtaget ved fristens udløb. Det er 12 flere end ved første runde, der midtvejs blev aflyst grundet manglende kvalifikationer blandt ansøgerne. Alligevel er 22 af de aktuelle ansøgere gengangere fra netop første runde, skriver nordjyske.dk. Det forventes at økonomiudvalget træffer en endelig afgørelse i ansættelsessagen på mødet i februar, eventuelt på et ekstrordinært møde for at fremskynde en tiltrædelse.

Referat:
60 bejler til posten som kulturchef i Rebild